

Οί 9 ί(Λΐ 5 ^ 9 ηεοΙ 6γ I 
ΤΗθοϋοΓοε Μουιηαρι 
ϋβΐβ: 2012.10.2|Η7:40:47 
ΕΕ5Τ 
Ρθ35θπ: δίβΠθα ΡϋΡ 
(θΓηβθίΐυθύ) | 
ίοοβίίοη: Α0τβ|5, ΕΙΙίπϊΚο 
Τ γρο9Γ3ίίο 


5073 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 206 

26 Οκτωβρίου 2012 


ΝΟΜΟΣ ΥΠ’ ΑΡΙΘ. 4089 

Κύρωση της Πράξης Νομοθετικού Περιεχομένου «Με¬ 
ταφορά Μαθητών για το σχολικό έτος 2012-2013 
(Α' 171)», μεταφορά αρμοδιότητας στις Περιφέρειες 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο πρώτο 

Κυρώνεται και έχει ισχύ νόμου από τη δημοσίευσή της 
στην Εφημερίδα της Κυβερνήσεως η από 4.9.2012 Πράξη 
Νομοθετικού Περιεχομένου «Μεταφορά Μαθητών για 
το σχολικό έτος 2012-2013», η οποία δημοσιεύτηκε στο 
υπ’ αριθμ. 171 Φύλλο της Εφημερίδας της Κυβερνήσεως 
(τεύχος Α'/5.9.2012) και έχει ως εξής: 

«Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 44 παράγραφος 1 του Συντάγματος. 

2. Το άρθρο 8 παράγραφος 8 του ν. 4071/2012 
(Α' 85). 

3. Το άρθρο 176 του ν. 3852/2010 (Α' 87). 

4. Τις διατάξεις της κοινής υπουργικής απόφασης 
αριθμ. 35415/28.7.2011 (Β' 1701) των Υπουργών Εσωτερι¬ 
κών, Οικονομικών, Παιδείας, Δια Βίου Μάθησης και Θρη¬ 
σκευμάτων και Υποδομών, Μεταφορών και Δικτύων. 

5. Την εξαιρετικά επείγουσα και απρόβλεπτη ανάγκη 
επίλυσης του κοινωνικώς ευαίσθητου ζητήματος της 
μεταφοράς των μαθητών κατά την έναρξη του σχολι¬ 
κού έτους, η οποία προέκυψε από τη μη ολοκλήρωση 
ή την άγονη κατάληξη πολλών σχετικών διαγωνισμών 
από τους περισσότερους Δήμους της χώρας εντός της 
νόμιμης προθεσμίας. 

6. Την πρόταση του Υπουργικού Συμβουλίου, αποφα¬ 
σίζουμε: 


Άρθρο 1 

1. Οι συμβάσεις μεταφοράς μαθητών από τον τόπο 
διαμονής στα σχολεία φοίτησης, περιλαμβανομένης 
της μεταφοράς των μαθητών μουσικών και καλλιτε¬ 
χνικών σχολείων, καθώς και σχολείων ειδικής αγωγής, 
συνάπτονται, για το σχολικό έτος 2012-2013, σύμφωνα 
με τις διατάξεις της κ.υ.α. αρ. 35415/28.7.2011 (1701 Β'). 
Στις περιπτώσεις που οι συμβάσεις αυτές δεν καταρτι- 
σθούν μέχρι την έναρξη του σχολικού έτους ή δεν είναι 
δυνατόν, για οποιονδήποτε λόγο, να εκτελεσθούν από 
τους Δήμους, η μεταφορά των μαθητών γίνεται από 
τις Περιφέρειες, κατόπιν αποφάσεως του Περιφερεια¬ 
κού Συμβουλίου με παράταση, αναδρομικώς και μέχρι 
30.6.2013, των οικείων συμβάσεων, που έχουν καταρτι- 
σθεί και παραταθεί, κατά τις διατάξεις της παραγράφου 
8 του άρθρου 8 του ν. 4071/2012 (Α' 85), εφαρμοζομένων 
αναλόγως. Σε περίπτωση κατάρτισης συμβάσεων με¬ 
ταφοράς μαθητών από τους Δήμους, οι συμβάσεις που 
συνάπτονται από τις Περιφέρειες, λύονται αυτοδικαίως 
και αζημίως, από το χρόνο κατάρτισης και ισχύος των 
αντίστοιχων συμβάσεων των Δήμων. 

2. Οι συμβάσεις που παρατείνονται, κατά τα προβλε- 
πόμενα στην παράγραφο 1, εκτελούνται μέχρι τη λύση 
τους με κόστος το οποίο διαμορφώνεται κατόπιν δια¬ 
πραγμάτευσης, απομειωμένο σε ποσοστό τουλάχιστον 
17% σε σχέση με το αντίστοιχο που είχε διαμορφωθεί 
κατά τον Ιούνιο του 2012. 

3. Για όσα δρομολόγια εκ των συμβάσεων των προ¬ 
ηγούμενων παραγράφων προκύψει αδυναμία των με¬ 
ταφορέων να τα πραγματοποιήσουν, καθώς και για 
τυχόν νέα δρομολόγια, οι Περιφέρειες αναθέτουν 
καθένα από αυτά με απόφαση της Οικονομικής Επι¬ 
τροπής της Περιφέρειας, κατόπιν διαπραγμάτευσης 
χωρίς δημοσίευση προκήρυξης, με κόστος το οποίο 
δεν θα υπερβαίνει τις προβλέψεις της παραγράφου 
2 του παρόντος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρθρο 2 
Έναρξη Ισχύος 

Η ισχύς της παρούσας, η οποία θα κυρωθεί νομοθετικά 
κατά τα άρθρα 44 παράγραφος 1 και 72 παράγραφος 1 
του Συντάγματος, αρχίζει από τη δημοσίευσή της στην 
Εφημερίδα της Κυβερνήσεως. 

Αθήνα, 4 Σεπτεμβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 
ΑΝΤΩΝΗΣ Κ. ΣΑΜΑΡΑΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΙΩΑΝΝΗΣ ΣΤΟΥΡΝΑΡΑΣ, ΠΑΝΟΣ ΠΑΝΑΓΙΩΤΟΠΟΥΛΟΣ, 
ΕΥΡΙΠΙΔΗΣ ΣΤΥΛΙΑΝΙΔΗΣ, ΑΝΤΩΝΙΟΣ ΜΑΝΙΤΑ-ΚΗΣ, ΚΩΝ¬ 
ΣΤΑΝΤΙΝΟΣ ΧΑΤΖΗΔΑΚΗΣ, ΚΩΝΣΤΑΝΤΙΝΟΣ ΑΡΒΑΝΙΤΟ- 
ΠΟΥΛΟΣ, ΕΥΑΓΓΕΛΟΣ ΛΙΒΙΕΡΑΤΟΣ, ΙΩΑΝΝΗΣ ΒΡΟΥΤΣΗΣ, 
ΑΝΔΡΕΑΣ ΛΥΚΟΥΡΕΝΤΖΟΣ, ΑΘΑΝΑΣΙΟΣ ΤΣΑΥΤΑΡΗΣ, 
ΑΝΤΩΝΙΟΣ ΡΟΥΠΑΚΙΩΤΗΣ, ΟΛΓΑ ΚΕΦΑΛΟΓΙΑΝΝΗ, ΚΩΝ¬ 
ΣΤΑΝΤΙΝΟΣ ΜΟΥΣΟΥΡΟΥΛΗΣ, ΔΗΜΗΤΡΙΟΣ ΣΤΑΜΑΤΗΣ, 
ΧΡΗΣΤΟΣ ΣΤΑΪΚΟΥΡΑΣ, ΧΑΡΑΛΑΜΠΟΣ ΑΘΑΝΑΣΙΟΥ, 
ΣΤΑΥΡΟΣ ΚΑΛΟΓΙΑΝΝΗΣ, ΚΩΝΣΤΑΝΤΙΝΟΣ ΤΖΑΒΑΡΑΣ, 
ΣΤΑΥΡΟΣ ΚΑΛΑΦΑΤΗΣ, ΜΑΡΙΟΣ ΣΑΛΜΑΣ» 

Άρθρο δεύτερο 

1. Στις συμβάσεις μεταφοράς μαθητών που αναφέ- 
ρονται στο δεύτερο εδάφιο της πρώτης παραγράφου 
του άρθρου 1 της από 4 Σεπτεμβρίου 2012 Πράξης Νο¬ 
μοθετικού Περιεχομένου «Μεταφορά Μαθητών για το 
σχολικό έτος 2012-2013» (Α' 171) περιλαμβάνονται και 
οι συμβάσεις μεταφοράς μαθητών των Περιφερειών 
που παρατάθηκαν κατά τις διατάξεις του άρθρου 34 
του ν. 4053/2012 (Α' 44), καθώς και αυτές που δεν πα¬ 
ρατάθηκαν κατά το σχολικό έτος 2011-2012, οι οποίες 
παρατείνονται από τότε που έληξαν έως 30.6.2013. 

2. Τα νέα δρομολόγια της παραγράφου 3 του άρθρου 
1 της ανωτέρω Πράξης Νομοθετικού Περιεχομένου, κο¬ 
στολογούνται σύμφωνα με τα ισχύοντα στις διακηρύξεις 
των συμβάσεων, οι οποίες παρατείνονται απομειωμένες 
κατά ποσοστό τουλάχιστον 17%. 

Άρθρο τρίτο 

Στην παράγραφο 2 του άρθρου 1 της ανωτέρω Πράξης 
προστίθεται εδάφιο με ισχύ από τη δημοσίευσή της 
στις 5.9.2012 ως εξής: 

«Αν οι κατά τα ανωτέρω παρατάσεις αφορούν συμ¬ 
βάσεις οι οποίες είχαν αρχικά συναφθεί με κόστος που 
δεν υπερβαίνει τον προϋπολογισμό της διακήρυξης του 
σχετικού διαγωνισμού ισχύουν τα εξής: 

α) Όταν το κόστος πριν από την εφαρμογή της παρού¬ 
σας Πράξης Νομοθετικού Περιεχομένου είχε διαμορφω¬ 
θεί χαμηλότερα και σε ποσοστό ίσο ή μεγαλύτερο του 
17% σε σχέση με τον προϋπολογισμό της διακήρυξης 
του σχετικού διαγωνισμού, οι συμβάσεις παραμένουν 
ως έχουν. 

β) Όταν το κόστος πριν από την εφαρμογή της πα¬ 
ρούσας Πράξης Νομοθετικού Περιεχομένου είχε δια¬ 
μορφωθεί χαμηλότερα και σε ποσοστό μικρότερο του 
17% σε σχέση με τον προϋπολογισμό της διακήρυξης 
του σχετικού διαγωνισμού, το ποσοστό αυτό συνυπο¬ 


λογίζεται στην προβλεπόμενη από το πρώτο εδάφιο 
της παρούσας παραγράφου απομείωση.» 

Άρθρο τέταρτο 

1. Δαπάνες μεταφοράς μαθητών, οι οποίες πραγ¬ 
ματοποιήθηκαν από 3.2.2012 έως 30.6.2012, κατά πα¬ 
ρέκκλιση των οριζομένων στην παρ. 8 του άρθρου 8 
του ν. 4071/2012 (Α' 85), καθώς και στο άρθρο 34 του 
ν. 4053/2012, καταβάλλονται νομίμως, εφόσον ο Γενικός 
Γραμματέας της Αποκεντρωμένης Διοίκησης βεβαιώσει 
με σχετική πράξη του, την εκτέλεση της μεταφοράς 
μαθητών και το ύψος της σχετικής δαπάνης, κατά τα 
ανωτέρω. 

2. Δαπάνες μεταφοράς μαθητών, οι οποίες πραγμα¬ 
τοποιήθηκαν από την έναρξη του σχολικού έτους στις 
11.9.2012 μέχρι τη σύναψη των συμβάσεων που αναφέ- 
ρονται στην τρίτη παράγραφο του άρθρου 1 της ανω¬ 
τέρω Πράξης, καταβάλλονται νομίμως εφόσον ο Γ ενικός 
Γ ραμματέας της Αποκεντρωμένης Διοίκησης βεβαιώσει, 
με σχετική πράξη του, την εκτέλεση της μεταφοράς 
μαθητών και το ύψος της σχετικής δαπάνης το οποίο 
δεν μπορεί να υπερβαίνει τα οριζόμενα στη δεύτερη 
παράγραφο του άρθρου 1 της ίδιας Πράξης όπως συ¬ 
μπληρώνεται με το άρθρο τρίτο. 

Άρθρο πέμπτο 

1. Το δεύτερο εδάφιο της παρ. 3 του άρθρου 21 του 
ν. 2362/1995 (Α' 247), όπως αντικαταστάθηκε με το άρ¬ 
θρο 21 του ν. 3871/2010 (Α' 141) και τροποποιήθηκε με 
την παρ. 12 του άρθρου 4 του ν. 4038/2012 (Α' 14), τρο¬ 
ποποιείται ως εξής: 

«Γ ια τους λοιπούς φορείς της Γ ενικής Κυβέρνησης 
απαιτείται έγκριση του εποπτεύοντος Υπουργού εφόσον 
η αναλαμβανόμενη υποχρέωση υπερβαίνει το ποσό των 
πενήντα χιλιάδων (50.000 €) ευρώ. Ειδικά για τους Ο.Τ.Α. 
πρώτου και δευτέρου βαθμού και τα νομικά πρόσωπα 
αυτών που συμπεριλαμβάνονται στους φορείς της Γ ε¬ 
νικής Κυβέρνησης η έγκριση παρέχεται από τον Γ ενικό 
Γραμματέα της οικείας Αποκεντρωμένης Διοίκησης.» 

2. Υποχρεώσεις Ο.Τ.Α. που έχουν αναληφθεί, χωρίς 
την απαιτούμενη προέγκριση δαπάνης του εποπτεύ¬ 
οντος Υπουργού, μέχρι τη δημοσίευση του παρόντος, 
θεωρούνται νόμιμες. 

Άρθρο έκτο 

Δαπάνες μεταφοράς μαθητών τρέχοντος οικονομι¬ 
κού έτους, καθώς και δαπάνες για την: α) υλοποίηση 
του προγράμματος δακοκτονίας και β) λειτουργία του 
Ολοκληρωμένου Συστήματος Διαχείρισης και Ελέγχου 
για τη σήμανση και καταγραφή των εκμεταλλεύσεων 
βοοειδών και αιγοπροβάτων και του ζωικού τους κε¬ 
φαλαίου ανά την Επικράτεια, που βαρύνουν τους Ο.Τ.Α. 
και πραγματοποιήθηκαν κατά το οικονομικό έτος 2011 
και μέχρι τη δημοσίευση του παρόντος, καθ’ υπέρβαση 
των εγγεγραμμένων πιστώσεων, εκκαθαρίζονται κατά 
παρέκκλιση κάθε γενικής ή ειδικής διάταξης σε βάρος 
των πιστώσεων του προϋπολογισμού των οικείων Πε¬ 
ριφερειών του τρέχοντος οικονομικού έτους. 

Άρθρο έβδομο 

1. Στην παράγραφο Η' του Κεφαλαίου II του άρθρου 
186 του ν. 3852/2010 (Α' 87) προστίθεται, με έναρξη 
ισχύος από 1.7.2013, εδάφιο 21 ως εξής: 

«Η μεταφορά μαθητών από τον τόπο διαμονής στο 
σχολείο φοίτησης, συμπεριλαμβανομένης της μετα¬ 
φοράς των μαθητών σχολείων ειδικής αγωγής, των 
μουσικών και καλλιτεχνικών σχολείων, καθώς και των 
απαιτούμενων ενεργειών σε περίπτωση αδυναμίας 
πραγματοποίησης αυτής.» 

2. Συμβάσεις Δήμων για τη μεταφορά μαθητών που 
συνάφθηκαν βάσει της κ.υ.α. αριθ. 35415/28.7.2011 (Β' 1701) 
ή άλλες υφιστάμενες συμβάσεις μεταφοράς μαθητών 
με διάρκεια πέραν της 1.7.2013 λύονται αυτοδικαίως και 
αζημίως μετά την ημερομηνία αυτή. 

3. Από 1.7.2013 η δαπάνη της μεταφοράς μαθητών 
βαρύνει τους προϋπολογισμούς των Περιφερειών. Από 
την ανωτέρω ημερομηνία οι απαιτούμενες πιστώσεις 
προς κάλυψη της σχετικής δαπάνης, καθώς και των υφι¬ 
σταμένων μέχρι την ανωτέρω ημερομηνία οφειλών των 
Περιφερειών για τη μεταφορά μαθητών, μεταφέρονται 
από πόρους των Δήμων στις Περιφέρειες, με κοινή από¬ 
φαση των Υπουργών Οικονομικών και Εσωτερικών. 

Με προεδρικό διάταγμα, ύστερα από πρόταση των 
Υπουργών Εσωτερικών και Οικονομικών, καθορίζεται 
από το έτος 2014 και εφεξής, η αύξηση των ποσοστών 
των περιπτώσεων α’ και β’ της παρ. 1 του άρθρου 260 
του ν. 3852/2010, σε βάρος των ποσοστών των περι¬ 
πτώσεων α' και β' της παρ. 1 του άρθρου 259 του ίδιου 
νόμου και κάθε σχετική λεπτομέρεια. 

Άρθρο όγδοο 

Το εδάφιο 18 της παρ. 4 του άρθρου 94 του ν. 3852/2010 
(Α' 87) από 1.7.2013 καταργείται. 

Άρθρο ένατο 

Οι Περιφέρειες δύνανται να εγγράφουν πίστωση, να 
δημοπρατούν και να προβαίνουν σε κάθε άλλη ενέργεια 


για την προετοιμασία της μεταφοράς μαθητών του σχο¬ 
λικού έτους 2013 - 2014 και πριν από την 1.7.2013. 

Άρθρο δέκατο 

Η ισχύς του παρόντος νόμου αρχίζει από τη δημο¬ 
σίευσή του στην Εφημερίδα της Κυβερνήσεως, εκτός 
αν άλλως ορίζεται από τις επί μέρους διατάξεις. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 25 Οκτωβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ 


ΑΝΑΠΛ. ΥΠΟΥΡΓΟΣ ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ 


ΕΣΩΤΕΡΙΚΩΝ 

ΕΥΡΙΠΙΔΗΣ ΣΤΥΛΙΑΝΙΔΗΣ 


ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΚΩΝ/ΝΟΣ ΧΑΤΖΗΔΑΚΗΣ 


ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΑΓΡΟΤΙΚΗΣ ΑΝΑΠΤΥΞΗΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΚΑΙ ΤΡΟΦΙΜΩΝ 


ΚΩΝ/ΝΟΣ ΑΡΒΑΝΙΤΟΠΟΥΛΟΣ ΑΘΑΝΑΣΙΟΣ ΤΣΑΥΤΑΡΗΣ 


Θεωρήθηκε καί τέθηκε η Μεγάλη Σφραγίδα του Κρά¬ 
τους. 

Αθήνα, 25 Οκτωβρίου 2012 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ή1ίρ://νννννν.β1.9Γ - ο-πιαϊΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



* Ο 10020626 101 20004* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 










































































